**Haustfundur FEBH í Þorlákssetri 7. sept. 2017**

Fundur settur kl. 14.00 ca 95 manns mættir.

1. Formaður Gísli Garðarsson setti fund og bauð gesti velkomna og bað fundargesti að minnast látinna félaga frá síðasta aðalfundi með því að lúta höfði litla stund.
2. Gísli bað Kristínu Dagbjartsdóttur að vera fundarstjóra og Jónínu Haraldsdóttur ritara fundarins.
3. Fundarstjóri minntst þess að félagið er að starfa 34. árið þar sem það var stofnað 27. febrúar árið 1983.
4. Gísli formaður kynnti vetrardagskrá sem er mjög fjölbreytt og þakkaði Jóhanni Gunnarssyni fyrir hans störf í þágu púttsins þar sem hann ætlaði ekki lengur að vera í forsvari fyrir það.
5. Kristín Dagbjartsdóttir bað viðkomandi hópstjóra að kynna sína hópa sérstaklega. Anna Jórunn kynnti bókmenntahópinn og kórinn. Jóna Einarsdóttir kynnti gönguhópnn sem kallar sig “Út um allt”. Egill Gústafsson hafði orð fyrir púttinu og sagði einnig frá gjaldskránni á hverjum lið fyrir sig. Kristín Egilsdóttir sagði frá væntanlegum leikhúsferðum í vetur 2 fyrir áramót og 3 eftir áramót einnig vínartónleikum 4. janúar sem þarf að skrá sig á hið allra fyrsta. Kristín Dagbjartsdóttir kynnti ferðanefnd og sagði frá Vestmannaeyjaferð þann 28. ágúst s.l. og heppnaðist mjög vel. Sigurjón Guðbjörnsson sagði frá bridsinu það hafi verið spila á 3-5 borðum venjulega einnig væri Guðlaug Birgisdóttir tilbúin að leiðbeina nýjum spilurum að læra listina ef með þyrfti. Örn Sigurðsson kynnti Boccia og félagsvist. Jóhann Gunnarsson sagði frá félagaskránni og benti á að stjórnin þyrfti að kanna hvort leyfi persónuverndar þurfi fyrir birtingu á kennitölu, netföngum og síma á heimasíðu félagsins. Sigurður Blöndal sagði frá tveim nýjum liðum þ.e. spurningakeppni og leikhóp undir liðnum fræðslu- og skemmtidagskrá. Gísli formaður lét einnig vita af þeirri nýbreytni að vera með súpu annan hvern miðvikudag í hádeginu einnig sagði hann frá Vorfundi FEBH sem haldin var á Hótel Örk með FEB Selfossi, Landsmóti UMFI 50+ sem haldið var hér í Hveragerði í júní, móttöku Korpúlfa 8. júní og opnu húsi á “Blómstrandi Dögum”. Sparidagar á Hótel Örk er áætlað að verði í vetur og tekur FEBH á móti gestum þaðan á þriðjudagsmorgnum.
6. Kristín Dagbjartsdóttir þakkaði fyrir þetta og kynnti áskriftarlistana fyrir hina ýmsu afþreyingu.
7. Undir liðnum önnur mál benti Jóna Einarsdóttir á að þeir sem ekki gætu fylgt gönguhópnum eftir væru að sjálfsögðu velkomnir á sama tíma og mynduðu sinn eigin hóp sem færi hægar yfir. Jóhann Gunnarsson benti á að hægt era ð mæta í Hamarshöll og ganga þar á sama tíma og púttið er. Guðbrandur Valdimarsson spurði um verð í leikhúsferðirnar og benti einnig á að gaman væri að hafa hagyrðingakvöld (eða dag). Dotty spurði hvort hægt væri að mæta í hjólastól í Þjóðleikhúsið og átti að kanna það.
8. Gísli formaður þakkaði fyrir þennan góða fund og benti á kaffihlaðborðið sem kostar kr. 1.000.- og sleit fundi kl. 15.30.

Fundarritari

Jónína Haraldsdóttir ritari FEBH